Nem fogja kitalálni, melyik legenda adja szuperhősfilm rendezésére a fejét
MTI2018.04.18. 10:40
Szuperhősfilmet rendez Steven Spielberg, akinek ez lesz az első képregényfilmje - értesült a Variety.com. A rendező Ready Player One című filmje jelenleg is látható a magyar mozikban, kritikánk itt olvasható.
Spielberg legutóbb a Ready Player One című VR (virtuális valóság) kalandfilmjét forgatta a Warner Bros. számára, amely március vége óta globálisan 476 millió dollárt (120 milliárd forintot) keresett már a mozikban.A Blackhawk forgatókönyvét David Koepp írja, aki korábban a Jurassic Park-filmeken, a Világok harca és az Indiana Jones és a kristálykoponya királysága című filmen dolgozott együtt a rendezővel.
Steven SpielbergForrás: Getty Images
Spielberg hangsúlyozta, hogy jó tapasztalatai vannak a Warnerrel való közös munkában, ezért örömmel néz az új vállalkozás elé. A Blackhawk képregény 1941-ben debütált a Quality Comicsnél, 1957-ben azonban a DC Comics családjába került. A képregényben Blackhawk egy pilótákból álló elit katonai csapat, a Blackhawk Squad vezetője, aki szakaszával a második világháborúban harcol.Spielberg jelenleg az ötödik Indiana Jones-filmre készül. A kalandfilm után még leforgatja a West Side Story-t, és csak azt követően kezd bele a Blackhawk megfilmesítésébe.
Spielberg meglepő választ adott arra, ki lehet a következő Indiana Jones
Steven Spielberg szerint a Netflix veszélyt jelent a mozibajárókra
A Ready Player One kétszeres Oscar-díjas operatőrének problémája van a filmmel
Steven SpielbergSpielberg (film)